### NN 30/2018 (30.3.2018.), Odluka o kriterijima za upis ulovnih ribarskih plovila koja obavljaju ribolov plivaricom tunolovkom u Registar ulovnih brodova ICCAT-a (ICCAT Record of BFT Catching Vessels) u 2018. godini

MINISTARSTVO POLJOPRIVREDE

618

Na temelju članka 15. stavka 3. Zakona o morskom ribarstvu (»Narodne novine« br. 62/17.) i na temelju članka 7. stavka 3. Pravilnika o ribolovnim mogućnostima i kriterijima raspodjele trajne i individualne kvote u 2018. godini (»Narodne novine« br. 8/18.), ministar poljoprivrede donosi

ODLUKU

O KRITERIJIMA ZA UPIS ULOVNIH RIBARSKIH PLOVILA KOJA OBAVLJAJU RIBOLOV PLIVARICOM TUNOLOVKOM U REGISTAR ULOVNIH BRODOVA ICCAT-a (ICCAT RECORD OF BFT CATCHING VESSELS) U 2018. GODINI

I.

Ovom Odlukom određuju se:

– kriteriji kojima moraju udovoljavati ribarska plovila za obavljanje gospodarskog ribolova na moru plivaricom tunolovkom za upis u Registar ulovnih brodova ICCAT-a (ICCAT Record of BFT Catching Vessels) u 2018. godini

– popis plovila koja zadovoljavaju kriterije za upis u Registar ulovnih brodova ICCAT-a te su autorizirana za obavljanje gospodarskog ribolova na moru plivaricom tunolovkom

– individualne kvote za ulov tune plivaricom tunolovkom po plovilima u 2018. godini.

II.

Kriteriji kojima plovila moraju udovoljavati da bi imala pravo upisa u Registar ulovnih brodova ICCAT-a su sljedeća:

1. da je plovilo upisano u Registar ribarske flote Republike Hrvatske

2. da je plovilo upisano u važeću povlasticu za obavljanje gospodarskog ribolova na moru u koju je upisana plivarica tunolovka

3. da je plovilo steklo pravo na individualnu kvotu za 2018. godinu temeljem nekog od sljedećih kriterija:

– dobivanje Trajne individualne kvote i Državne kvote sukladno Pravilniku o ribolovnim mogućnostima i kriterijima raspodjele državne kvote i trajne individualne kvote u 2018. godini za ribolov plavoperajne tune (Thunnus thynnus) (»Narodne novine« br. 8/18.) (u daljnjem tekstu: Pravilnik) i/ili

– dobivanje prava na ulov tune temeljem prebacivanja mreže plivarice tunolovke s jednog plovila na drugo, odnosno temeljem prebacivanja prava na povijesni ulov tune sukladno članku 8. stavcima 6. i 7. Pravilnika o ulovu, uzgoju i prometu plavoperajne tune (Thunnus thynnus) (»Narodne novine« br. 4/17. i 15/17.) i/ili

– dobivanje prava na ulov tune temeljem jednogodišnjeg ustupanja, sukladno članku 6. stavcima 1. i 2. Pravilnika

– dobivanje prava na ulov tune temeljem višegodišnjeg i trajnog ustupanja iz prijašnjih godina.

III.

Na temelju kriterija iz točke II. ove Odluke pravo na upis u Registar ulovnih brodova ICCAT-a za ribolov tune plivaricom tunolovkom u 2018. godini, ostvaruju sljedeća plovila koja će raditi u okviru jedne grupe za zajedničke ribolovne radnje:

|  |  |  |  |  |
| --- | --- | --- | --- | --- |
| Red. broj | Ime/reg. oznaka plovila | CFR plovila | ICCAT broj | Individualna kvota (t) |
| 1. | SARDINA I | HRV000001579 | ATEU0HRV00133 | 69,079 |
| 2. | SARDINA II | HRV000003074 | ATEU0HRV00161 | 67,866 |
| 3. | PELAGOS II | HRV000003287 | ATEU0HRV00017 | 50,020 |
| 4. | MARLIN | HRV000002904 | ATEU0HRV00156 | 50,020 |
| 5. | KORNAT | HRV000003357 | ATEU0HRV00153 | 50,006 |
| 6. | NEPTUN I | HRV000002313 | ATEU0HRV00134 | 47,793 |
| 7. | NEPTUN II | HRV000002589 | ATEU0HRV00140 | 47,793 |
| 8. | PONOS | HRV000001148 | ATEU0HRV00058 | 47,792 |
| 9. | HRVATSKI USPJEH | HRV000000742 | ATEU0HRV00007 | 47,792 |
| 10. | PREKO | HRV000001680 | ATEU0HRV00021 | 42,101 |
| 11. | TACOMA | HRV000004925 | ATEU0HRV00164 | 41,610 |
| 12. | TULJAN DVA | HRV000002903 | ATEU0HRV00155 | 41,610 |
| 13. | KALI | HRV000001447 | ATEU0HRV00037 | 41,610 |
| 14. | CARICA | HRV000004774 | ATEU0HRV00163 | 41,610 |
| 15. | LAGUNA | HRV000001454 | ATEU0HRV00063 | 12,124 |

IV.

Ribarska plovila upisana u Registar ribarske flote, a koja ne udovoljavaju kriterijima iz točke II. ove Odluke ne mogu biti upisana u Registar ulovnih brodova ICCAT-a.

V.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/18-01/206

Urbroj: 525-13/1766-18-1

Zagreb, 21. ožujka 2018.

Ministar poljoprivrede
 Tomislav Tolušić, dipl. iur., v. r.